Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: meghatározott összeg használható fel a Közalapítvány működési költségeire. Ez az összeg nem lehet nagyobb a sportról szóló 1996. évi LXIV. törvény 35. § (3) bekezdésének
Paragraph Index: 177

3. A közalapítványi befektetések szabályai A Közalapítvány a közalapítványi célok megvalósításához időlegesen fel nem használt saját eszközeit (szabad közalapítványi eszköz) a jogszabály által megengedett formákban (befektetési formák) fektetheti be, illetve ilyen befektetési formákban tarthatja a Kuratórium által elfogadott Befektetési Szabályzatnak megfelelően, mely nem lehet ellentétes jelen Alapító Okirat rendelkezéseivel. A közalapítványi befektetéseknek összhangban kell lenniük a Közalapítvány rövid és hosszú távú kötelezettségeivel, fenntartva a folyamatos fizetőképességét. A Közalapítvány rendelkezésére álló szabad pénzeszköz csak az állam által garantált értékpapírban helyezhető el. Szabad közalapítványi eszköz befektetésének minősül e tekintetben a Közalapítvány rendelkezésére álló, az államház - tartás alrendszereitől közalapítványi célok megvalósítására juttatott pénzeszköz lekötése is, melyet a vonatkozó jogszabályi rendelkezéseknek megfelelően a Közalapítvány a Magyar Államkincstárnál vezetett számláján helyezhet el, illetve köthet le. Bármely közalapítványi vagyonelem értékesítésére kizárólag úgy kerülhet sor, ha azt megelőzte az adott vagyonelem szakértővel történt értékbecslése.

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes